Source: https://pravnapraksa.si/LITE/Kazalo.aspx?Src=5fphY2yrmhDl7JZo0uGOX0VzYNKRKRlvw3EqdhM8x6%2BOOct7zU94SlG4iOUcqjz5OomgGD04z%2Bfcm8Pa1lIMHqrdHkxsjKISk%2FjmP1pNoxL%2Bm3y%2Fyrzb5eDA3vV8rc4Q
Timestamp: 2020-07-02 05:25:26+00:00

Document:
Izvršba na menico
Avtor ni naveden, 3.7.2014
Avtor ni naveden, Pravna praksa, 26/2014Šesti odstavek 45. člena, četrti odstavek 46. člena, drugi odstavek 138. člena ter drugi odstavek 150. člena Zakona o izvršbi in zavarovanju se razveljavijo.
Institucijo zapuščam v izjemno dobri kondiciji
Irena Vovk, 3.7.2014
Irena Vovk, Pravna praksa, 26/2014Zakon o dostopu do informacij javnega značaja (ZDIJZ) je začel veljati leta 2003, Nataša Pirc Musar pa je funkcijo informacijske pooblaščenke nastopila julija 2004. "Izjemno sem ponosna na to, kar sem v teh desetih letih skupaj s sodelavci naredila. Tako institucijo zapuščam v izjemno dobri kondiciji," je 19. junija na novinarski konferenci, šele tretji v desetletnem vodenju urada, dejala informacijska pooblaščenka Nataša Pirc Musar. Mandat ji poteče 15. julija.
Obdelava osebnih podatkov študentov v laboratoriju
Irena Vovk, Pravna praksa, 26/2014Študent, ki pri delodajalcu opravlja delo prek napotnic študentskega servisa, nosi kri z urgence v laboratorij. Zdravstveni dom je začel uvajati spremembe pri identifikaciji ob dostavi vzorcev v laboratorij. Identifikacijske izkaznice naj bi vsebovale podatke o imenu in priimku ter podatek o tem, da gre za študentsko delo. Ob dostavi vzorcev bodo tehniki in inženirji v laboratoriju študenta identificirali na podlagi vpogleda v enega od njegovih osebnih dokumentov (osebna izkaznica, potni list ali vozniško dovoljenje). Ali je tako preverjanje identitete študenta v skladu z določbami Zakona o varstvu osebnih podatkov (ZVOP-1)?
Vložitev tožbe pri nepristojnem sodišču - odstop zadeve pristojnemu sodišču - pretrganje zastaranja
Avtor ni naveden, Pravna praksa, 26/2014Zastaranje je pretrgano tudi z vložitvijo tožbe na nepristojno sodišče (365.-367. člen OZ), zato je tudi tožba, vložena na nepristojno sodišče pravočasna oziroma vložena pred potekom zastaralnega roka (deveti odstavek v zvezi s prvim odstavkom 112. člena ZPP), čeprav na pristojno sodišče prispe po poteku zastaralnega roka.
Sabina Kastelic, 3.7.2014
Sabina Kastelic, Pravna praksa, 26/2014Vrhovno sodišče Republike Slovenije je nedavno obravnavalo vprašanje, ali je zastaralni rok varovan tudi z vložitvijo tožbe na nepristojno sodišče, čeprav tožba prispe na pristojno sodišče po poteku roka. Pri tem je moralo predvsem razrešiti nasprotje med 112. členom Zakona o pravdnem postopku (ZPP), ki ureja pravočasnost vloge in velja tako za procesne kot tudi za materialne roke, ter 365., 366. in 367. členom Obligacijskega zakonika (OZ), ki določajo, kdaj vložitev tožbe pretrga zastaranje. Vrhovno sodišče je v dveh sodnih odločbah (II Ips 183/2013 z dne 22. maja 2014 in VIII Ips 1/2014 z dne 19. maja 2014) zavzelo stališče, da je zastaranje pretrgano tudi z vložitvijo tožbe na nepristojno sodišče, zato je tudi taka tožba pravočasna. Namen prispevka je predstaviti to stališče, pri tem pa prikazati tudi razlike med materialnimi in procesnimi roki na splošno in pri uporabi 112. člena ZPP.
Izobraževanje sodnikov in tožilcev o uporabi prava EU v postopkih pred nacionalnimi sodišči
Nika Hudej, 3.7.2014
Nika Hudej, Pravna praksa, 26/2014Na Upravnem sodišču RS v Ljubljani je 16. in 17. junija 2014 potekalo mednarodno izobraževanje, ki ga je organizirala Evropska mreža centrov za izobraževanje v pravosodju (EJTN). Seminarja se je udeležilo 39 sodnikov, tožilcev in pravosodnih svetovalcev iz 18 držav članic Evropske unije (EU).
Katarina Rajgelj, 3.7.2014
Katarina Rajgelj, Pravna praksa, 26/2014V Sloveniji postopke umetne oploditve ureja Zakon o zdravljenju neplodnosti in postopkih oploditve z biomedicinsko pomočjo (ZZNPOB). Zakon, predvsem njegova novela, po kateri bi imele pravico do postopkov tudi samske ženske, je bil leta 2001 predmet številnih polemik. Glavni argument nasprotnikov je bil, da bi tako lahko dobile otroke tudi istospolno usmerjene ženske. Volivci so na referendumu predvideno novelo zavrnili. Marca lani je skupina 38 poslancev na Ustavno sodišče vložila zahtevo za presojo ustavnosti zakona v delu, ki določa, da so do postopkov upravičeni samo pari v zakonski ali zunajzakonski skupnosti, samske ženske pa ne. Ustavno sodišče o zahtevi še ni odločilo, je pa že januarja lani zgolj iz formalnih razlogov zavrglo podobno pobudo za začetek postopka za oceno ustavnosti in torej vsebinsko zakona sploh ni presojalo. V EU je na tem področju mogoče zaznati usmeritev k razširitvi tako upravičencev do postopkov oploditve z biomedicinsko pomočjo kot tudi pravno priznanih oblik izvrševanja pravice do svobodnega odločanja o rojstvih otrok. To kažejo tudi najnovejše odločitve ustavnih sodišč posameznih držav članic.
< Vsi 2. PRAVNA PODROČJA 2.1. PRAVOSODJE 2.2. UPRAVNO PRAVO 2.3. CIVILNO PRAVO

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče